**CJELODNEVNI ODGOJNO – OBRAZOVNI RAD ZA ŠKOLSKU 2019./2020. GODINU**

Poštovani roditelji,

Ovim putem Vas obavještavamo kako će sukladno Zaključku Gradonačelnika Grada Rijeka o provođenju programa Cjelodnevnog odgojno obrazovnog rada mjesečna cijena za roditelje za plaću učitelja za školsku 2019./2020. godinu iznositi:

* **100,00 kn** – roditelj učenika prvog razreda koji ima prebivalište na području Grada Rijeke
* **100,00 kn, 180,00 kn ili 320,00 kn ovisno o dohotku po članu kućanstva** – roditelj učenika od drugog do četvrtog razreda koji ima prebivalište na području Grada Rijeke (tablica u prilogu)
* **450,00 kn** – roditelj za učenika koji nema prebivalište na području Grada Rijeke sudjeluje u cijeni Programa za dio troškova rada učitelja
* **Besplatno** – roditelj učenika polaznika COOR-a koji koristi prava iz socijalne skrbi Grada Rijeke sukladno Odluci o socijalnoj skrbi

Roditelji čija djeca su uključena u odjele cjelodnevnog odgojno obrazovnog rada dužni su u zainteresirani za Produženi boravak trebaju u razdoblju **od 26.8.2019 do 13.9.2019** godine donijeti u OŠ Nikola Tesla sljedeću dokumentaciju:

* Uvjerenje o prebivalištu za učenika i roditelja
* Prosjek plaća za **lipanj, srpanj i kolovoz** (dohodak od nesamostalnog rada) ili godišnju poreznu prijavu; odrezak od mirovine
* Dokaz o statusu nezaposlenog (elektronički zapis Hrvatskog zavoda za mirovinsko osiguranje ili potvrdu Zavoda za zapošljavanje)
* Ispunjeni obrazac s podacima za sklapanje ugovora
* Rješenje jedinice lokalne samouprave (grad, općina) o sufinanciranju troškova COOR-a – može se dostaviti do kraja rujna

Također, ako roditelj ima više djece koja koriste usluge Produženog boravka, cijena se smanjuje: za drugo dijete za 30%, za treće dijete 60%, za četvrto i svako sljedeće dijete za 100%.

Nakon dostavljenih dokumenata Škola će s roditeljem, u rujnu, potpisati Ugovor o sufinanciranju Programa u školskoj 2019./2020. godini, kojim se reguliraju prava i obveze Škole i roditelja.